Downloaded from YTS.BZ
Official YIFY movies site: YTS.BZ
De-a lungul vieții,
am fost în multe locuri nemaipomenite.
Am întâlnit multe vietăți fascinante.
Dar sunt unele cu care am simțit o legătură profundă.
Au o forță și o vigoare
care le depășesc cu mult pe ale noastre.
Dar, când le privesc,
nu mărimea și puterea lor mă uimesc,
ci inteligența și înțelegerea pe care le văd în ochii lor
când mă privesc la rândul lor.
Mă cuprinde un sentiment copleșitor de uimire și teamă.
Nu de ele mă tem.
Mă tem că e posibil ca eu, ca noi să fi ratat ceva.
Ceva important.
Poate nu am înțeles întru totul ce și cine sunt ele
și ce ar putea însemna asta pentru noi.
O POVESTE DESPRE GORILE
NARAT DE DAVID ATTENBOROUGH
VIAȚA PE PĂMÂNT
Îmi amintesc prima dată când am întâlnit gorile de munte.
„Luni, 9 ianuarie 1978.
În față, conurile perfecte ale vulcanilor Virunga.”
RWANDA AFRICA DE EST
„Începem urcușul de o oră și jumătate.
Încet, tufișurile banale lasă locul pădurii tropicale de mare altitudine.
Copaci cu crengi lungi, încărcate de epifite.
Peste tot, ferigi în formă de panglică
și barba moșului, stufoasă și spălăcită.
Am găsit un grup de femele și pui într-un luminiș.
Și, spre mirarea mea, m-au lăsat să mă apropii.
Acest lucru n-ar fi fost cu putință
fără munca de pionierat a lui Dian Fossey.
A trăit printre gorile,
studiind detaliile intime din viața lor.”
Întrucât am făcut ce ne-a spus Dian,
gorilele ne-au acceptat în aceleași condiții.
„Am făcut o pauză și am scos un mormăit grav
prin care le linișteam și îmi anunțam prezența.”
Văzul, auzul, mirosul lor seamănă într-atât cu ale noastre,
încât vedem lumea la fel ca ele.
Dacă ar exista posibilitatea de a ieși din condiția umană
și de a trăi, în mod imaginar, în lumea altei vietăți,
aceea trebuie să fie o gorilă.
Ce nu spun acolo
e că nu știam că vom filma o întâlnire directă cu gorilele.
Scopul secvenței
era importanța degetului opozabil și a arătătorului.
Nu credeam că vom intra în contact cu ele.
Aveam să stăm și să vorbim despre ele.
Gorilele stăteau pe jos. M-am întors spre camera de filmat.
Am simțit ceva greu pe picioare.
M-am uitat în jos și era micul Pablo.
PABLO TREI ANI
N-am mai vorbit despre evoluția degetului mare.
Am savurat momentul.
Priviți animăluțul ăsta adorabil!
E fermecător. Îți vine să-l strângi în brațe.
Un moment de fericire totală.
Pentru mulți, e cea mai importantă secvență din acel serial,
dacă nu din tot ce am filmat vreodată.
Există mai mult sens și mai multă înțelegere reciprocă
atunci când privești în ochi o gorilă
decât orice alt animal.
Nu știam atunci ce viață incredibilă avea să ducă Pablo,
nici ce moștenire avea să lase în urmă.
Acum am ocazia de a spune povestea lui Pablo
și pe aceea a urmașilor lui,
care trăiesc și azi pe versanții munților Virunga.
După aproape 50 de ani,
această familie de gorile, cunoscută acum ca grupul Pablo,
se află într-un moment de răscruce.
Masculul dominant și liderul grupului e Gicurasi.
GICURASI 27 DE ANI
E una dintre gorilele cele mai bătrâne și cu mai multă experiență
de pe munte.
Condus de el, grupul Pablo s-a bucurat de o perioadă de stabilitate.
Această stabilitate se datorează, parțial, celui mai important aliat al lui.
Teta este femela dominantă.
TETA 13 ANI
Grupul o respectă
și îi urmează exemplul.
Teta și Gicurasi
au o legătură unică.
Cu ea alături,
el a păstrat puterea timp de cinci ani.
Sunt inima acestei familii de gorile.
Dar Gicurasi nu mai e de mult într-o formă fizică maximă.
Și sunt alți masculi care așteaptă la rând.
Ubwuzu…
UBWUZU 17 ANI
…un mascul în plină ascensiune.
Foarte mare,
foarte puternic
și foarte ambițios.
Gicurasi își pierde puterea.
Iar Ubwuzu vrea să preia conducerea.
Dar, deocamdată, grupul e preocupat de puiul Tetei.
La fel ca pentru noi,
un nou-născut e o sursă de fascinație.
Dar puiul are doar câteva luni,
așa că Teta trebuie să-l ferească de pericol,
mai ales dacă se stârnește agitație.
La orice vârstă, gorilelor le place să se joace.
Joaca are un rol important în formarea și păstrarea legăturilor.
Dar Ubwuzu nu e interesat de joacă.
E concentrat pe Gicurasi.
E acum mai mare decât masculul bătrân și încearcă să-l intimideze.
Dar, ca să conduci un grup de gorile, nu e suficient să ai forță brută,
așa cum am văzut chiar eu acum mulți ani în Rwanda.
„Masculul dominant este Beethoven, de circa 30 de ani.
Are un mers agresiv.”
Vine… E un animal imens.
E imens în comparație cu tine.
Îți poate sparge capul dintr-un singur pumn.
Dar Beethoven mai avea o latură
pe care am descoperit-o
datorită relației lui cu micul Pablo.
La scurt timp după ce l-am cunoscut, mama lui a dispărut.
A fost lăsat să se descurce singur.
Fără protecția mamei lui,
unui pui de vârsta lui Pablo i-ar fi fost greu să supraviețuiască.
Dar apoi s-a întâmplat ceva uimitor.
Beethoven, masculul cel uriaș, l-a luat sub aripa sa protectoare.
S-a străduit să aibă grijă de el așa cum ar fi avut mama lui.
Iar Pablo era mereu cu el.
Privea.
Și învăța.
Cu Beethoven ca figură paternă,
lui Pablo a început să-i meargă bine.
Această relație avea să-i schimbe lui Pablo viața pentru totdeauna.
Ca și în cazul altor gorile întâlnite,
azi, în grupul Pablo, sunt multe personalități diferite.
Și e un mascul care-mi amintește de Pablo.
UBI DOI ANI
Pe lângă că seamănă mult,
pare să aibă aceeași îndrăzneală și curiozitate.
Dar are o fascinație specială pentru o anumită gorilă.
Imfura.
IMFURA 14 ANI
Imfura e la o vârstă dificilă.
E în pragul maturității
și spatele lui începe să capete nuanțe argintii.
Dar mintea lui e încă tânără.
Gorilele sunt animale foarte sociale
și au o rețea de relații diferite
care le modelează personalitatea
și evoluția.
E limpede că Imfura are o latură jucăușă și grijulie.
Dar mărimea și puterea lui sunt noi pentru el.
Și nu au trecut neobservate.
Imfura a fost rănit grav de Ubwuzu.
Pare brutal,
dar fiecare mascul are o latură violentă.
E firesc ca Ubwuzu să încerce să-și elimine rivalul.
Dar Imfura e încă tânăr.
N-a știut cum să se apere.
Grupul Pablo se trezește.
La 3.650 m altitudine,
este punctul cel mai înalt al regatului lor montan.
Ubwuzu s-a pus în mișcare.
Mulți masculi au stăpânit acești munți.
Acum, Ubwuzu e gata să fie el stăpân.
Dar celelalte gorile nu sunt convinse încă,
iar frustrarea lui crește.
Nu trebuie să le sperie.
Trebuie să le arate cât de înfricoșător poate fi.
Cât de capabil ar fi în calitate de lider.
Gicurasi privește.
Dar, cine știe de ce, nu reacționează.
Când te uiți la o gorilă,
n-ai cum să nu-ți imaginezi la ce se gândește sau ce simte.
Ce vrea
sau ce intenționează să facă.
Nu avem cum să știm cu siguranță.
Putem doar să observăm și să ne întrebăm.
Dar un lucru e sigur.
În pofida mărimii lor,
gorilele sunt animale complexe și sensibile.
Fiecare e diferită
și are o personalitate unică.
La fel ca pe noi,
le modelează experiențele de viață,
cele bune
și cele rele.
Rănile lui Imfura se vindecă,
dar stă departe de grup.
În această etapă,
masculii pot deveni foarte izolați.
Până și familiile lor se feresc de ei.
Masculii tineri precum Imfura aleg uneori să-și părăsească grupul
pentru a-și întemeia propria familie.
Uneori, singura lor opțiune este să plece.
Mai sunt și alte grupuri de gorile.
Imfura nu le vede,
dar le aude.
Unele sunt mai mari și mai puternice decât grupul Pablo.
Într-un grup atât de numeros, cu mulți masculi,
izbucnirile de violență sunt mai frecvente.
Dacă ar fi prins singur de un grup atât de mare
ar fi foarte periculos pentru Imfura.
Ubwuzu caută hrană cu o parte a familiei.
Teritoriul grupului Pablo are aproape opt kilometri pătrați
și cuprinde multe specii de plante
care alcătuiesc mare parte din hrana lor.
Dar gorilele sunt oportuniste.
Iar Ubwuzu a găsit ceva diferit.
Furnici.
Dar acestea sunt furnici militare și au fălci puternice.
Și te pișcă dacă le ataci.
Agitația atrage și alte gorile.
Unul din rolurile unui mascul dominant
este să ducă grupul în zone unde se găsește hrană…
și, mai ales, să reunească grupul.
Influența lui Ubwuzu crește.
Masculii comunică în moduri complexe.
Limbajul corpului joacă un rol important.
Unde stai și cum te miști spune multe.
Ubwuzu îl provoacă pe Gicurasi
îndreptându-se direct spre el.
Ca lider al grupului, Gicurasi ar trebui să-l respingă.
Dar nu face nimic.
Teta urmărește cu atenție.
Confruntările dintre masculi se pot intensifica repede.
Ubwuzu atacă.
Masculii sunt de două ori cât un bărbat adult.
Și mult mai puternici.
Încăierările se pot sfârși cu moartea.
Ubwuzu apare nevătămat.
Dar nu e nici urmă de Gicurasi.
Gicurasi a supraviețuit luptei.
Dar a fost lovit crunt.
Dominat de masculul mai tânăr în fața tuturor.
Ca femelă dominantă,
Teta trebuie să arate grupului pe cine sprijină.
Pleacă cu masculul mai bătrân.
Grupul o urmează.
După ce i-a condus cinci ani,
Gicurasi le-a câștigat loialitatea.
Ubwuzu a fost respins.
Nu toți masculii au calitățile necesare pentru a conduce.
Succesul sau eșecul ține de caracter.
L-am întâlnit pe Pablo când avea trei ani.
Dar, chiar și atunci, a fost limpede că e un personaj unic.
Adoptat și crescut de un mascul puternic,
când a împlinit 18 ani,
a fost gata să conducă singur.
PABLO 18 ANI
A plecat pentru a-și forma propriul grup,
grupul Pablo.
Dar Pablo a fost un lider neconvențional.
Când a fost provocat de un mascul rival din propriul grup,
în loc să se lupte,
Pablo a profitat de ocazie pentru a forma cu el o alianță puternică.
Înlocuind agresivitatea cu cooperarea,
împreună, au făcut grupul tot mai puternic.
La apogeu, grupul Pablo număra 65 de membri,
fiind cel mai mare grup de gorile de munte.
Printre ei era un tânăr mascul care avea și el să devină lider într-o zi.
Gicurasi.
Dar, acum, poziția dominantă a lui Gicurasi este contestată.
Întrebarea este dacă va riposta
sau dacă poate învăța să colaboreze cu Ubwuzu.
Deși a câștigat lupta cu Gicurasi,
Ubwuzu încă nu e recunoscut ca lider de restul grupului.
Nici de Teta.
Fără sprijinul femelei dominante,
Ubwuzu s-ar putea să nu câștige de partea sa grupul.
Dar loialitatea Tetei s-ar putea schimba.
Lăsându-l pe Gicurasi și alăturându-se lui Ubwuzu,
își arată sprijinul pentru masculul mai tânăr.
Gicurasi se dă la o parte.
Ubwuzu este acum liderul grupului Pablo.
Dar acesta este doar începutul.
Una e să preia conducerea.
Alta e să păstreze controlul și să-i protejeze pe toți.
O nouă gorilă s-a alăturat grupului,
o femelă de pe partea cealaltă a muntelui.
Inyange a părăsit grupul în care s-a născut
și s-a alăturat grupului Pablo
pentru a-și întemeia propria familie.
E o mișcare dificilă, mânată de instinct.
Evită consangvinizarea.
Trebuie să-și formeze relații aici,
dar deocamdată e o străină în grupul Pablo
și trebuie să fie precaută.
Ubwuzu și Gicurasi se adaptează la noua lor relație.
Acum, că Ubwuzu e la conducere,
trebuie să învețe să-și tempereze agresivitatea,
iar Gicurasi trebuie să învețe să-i respecte autoritatea.
Situația e încă tensionată,
dar limbajul corpului lor sugerează că e posibilă o anumită cooperare,
ceea ce liniștește restul grupului.
În timp ce le ia somnul,
un sentiment puternic de apropiere și apartenență e exprimat
printr-o înșiruire de atingeri tandre.
Legăturile intime și inconfundabile ale unei familii unite de gorile.
Membrii mai tineri ai grupului nu se odihnesc prea mult.
Ubi se agită și el.
Își lasă mama pentru a explora.
Imfura își revine după încă o bătaie.
A pierdut aproape orice contact semnificativ cu grupul.
Se pare că Ubi e singurul prieten care i-a rămas lui Imfura.
Dar ceva nu e bine.
Mama lui Ubi e aproape.
Pare să-i trimită un mesaj lui Imfura.
„Nu te apropia de puiul meu!”
Toți îi întorc spatele lui Imfura.
Inyange, femela nou-venită,
observă grupul de ceva vreme.
Mai ales pe Teta.
Fiind femela dominantă,
relația cu ea ar putea fi foarte importantă pentru Inyange.
Dacă Teta o lasă pe Inyange să se apropie de familia ei,
acest lucru va trimite un mesaj restului grupului.
Și se pare că Teta o acceptă.
O lasă chiar să-i ia puiul în brațe.
Femelele tinere fac asta instinctiv.
Le pregătește pentru când vor avea pui.
Sosirea lui Inyange e un semn bun
și pentru grupul Pablo, și pentru Ubwuzu.
Familiile de gorile caută mereu să se extindă.
Cu cât mai mulți, cu atât mai bine.
Inyange a sosit într-un moment foarte bun.
Ubwuzu, care a preluat rolul de lider, e dornic să aibă urmași.
Dacă sosesc și alte femele
și, să sperăm, vin pe lume noi pui,
grupul ar putea să crească
și să devină mai puternic sub conducerea lui Ubwuzu.
Imfura e exclus de multe luni din viața grupului.
Acum coboară singur de pe munte.
Hotarul pădurii gorilelor e marcat de un zid.
Imfura a ajuns la marginea lumii lor.
A pătruns în lumea oamenilor.
Oamenii trăiesc aici de mii de ani.
Și ei depind de pământ.
Relația dintre oameni și gorile a fost mereu dificilă.
Când am fost în Rwanda acum aproape 50 de ani,
braconajul adusese populația de gorile în pragul dispariției.
Mai rămăseseră vreo 250 de gorile în munții Virunga.
Poate că gorilele de munte ar fi dispărut
dacă nu era Dian Fossey.
Când braconierii au început să ucidă gorilele pe care ea le știa și le iubea,
și-a dedicat viața protejării lor
prin orice mijloace.
NIMENI N-A IUBIT GORILELE MAI MULT ODIHNEȘTE-TE ÎN PACE
Chiar și după moartea ei,
studiul ei de pionierat despre gorile a continuat.
De-a lungul anilor,
mulți alții au fost inspirați să protejeze gorilele
din Rwanda și nu numai.
Încercările de conservare au avut tot mai mult succes.
Azi, populația de gorile din Rwanda și-a revenit în mare parte.
Dar, dacă populația gorilelor a crescut,
munții au rămas cum erau.
Ce înseamnă asta pentru Imfura?
Și unde se duce de aici?
Multe gorile sunt înghesuite în același spațiu.
Asta le schimbă comportamentul și relațiile.
Imfura nu e binevenit în grupul Pablo.
A urcat pe munte,
apoi a coborât.
Nu mai are opțiuni.
Poate soarta lui e să fie un mascul singuratic,
cele mai imprevizibile animale de pe munte.
Ubwuzu și-a asigurat rolul de lider.
Grupul e stabil și crește.
Sunt doi pui nou-veniți pe lume.
Unul dintre ei e al lui Inyange.
Primul urmaș al lui Ubwuzu ca lider.
Puii nou-născuți depind cu totul de mama lor.
Mamele gorile sunt cu totul devotate puilor lor.
Sunt de nedespărțit în primele luni de viață.
Inyange e mamă pentru prima dată
și, firește, e îngrijorată.
Ubwuzu o supraveghează îndeaproape.
A reușit s-o protejeze până acum.
Dar, fiind masculul dominant,
nu poate fi doar cu ochii pe ea.
Sunt și alte femele care vor atenția lui.
Aceste gesturi sunt o invitație la împerechere.
Ubwuzu acceptă
și lasă grupul neprotejat.
În timp ce Ubwuzu era distras,
s-a întâmplat ceva cumplit.
Puiul lui Inyange a fost ucis.
Rănile sugerează că făptașul e o gorilă.
Celelalte femele din grup o înconjoară.
Doar Inyange știe exact ce s-a întâmplat…
și cine e vinovatul.
Deși e nouă în grup,
pierderea ei le-a afectat pe toate.
Inyange s-a retras.
Dar măcar nu e singură.
Ubwuzu era tatăl puiului.
Dar n-a reușit să-i apere pe Inyange și pe pui.
Au trecut patru zile de când a fost ucis puiul lui Inyange.
Pierderea unui pui în felul acesta
poate face grupul să-și piardă încrederea în lider
și poate chiar să dezbine grupul.
Dar, deocamdată, gorilele s-au strâns în jurul lui Ubwuzu.
Inyange e lângă el.
Ceva a speriat-o.
S-a întors Imfura.
Reacția ei îi spune lui Ubwuzu tot ce trebuie să știe.
Imfura i-a ucis lui Inyange puiul.
Acum, e o amenințare pentru toți.
Ubwuzu atacă.
Dar, acum, Imfura e mult mai puternic.
Gicurasi se alătură.
Imfura fuge.
Dar n-a ajuns departe.
În ultimul an,
deși a fost exclus din viața grupului,
nu l-a părăsit complet.
Dar, acum, a întrecut măsura.
A ucis un membru al familiei sale.
Gorilele s-a strâns în jurul liderului lor, Ubwuzu.
El îi conduce într-o misiune.
Imfura urcă pe munte.
Dar nu e singur.
Ubwuzu e în urma lui,
însoțit de Teta și de Gicurasi.
Îl alungă pe Imfura.
Imfura pătrunde singur în valea următoare.
Poate că soarta lui era să ajungă aici.
Sau poate că s-o fi săturat să ia bătaie.
Poate că Imfura va rătăci cu anii singur în munți.
Sau poate că, într-o zi, își va găsi o familie a lui.
Rămâne de văzut.
Și totuși unui membru al grupului îi va lipsi Imfura.
Ubi e probabil prea tânăr să înțeleagă evenimentele care au avut loc aici.
Dar Imfura era prietenul lui.
Acum, prietenul lui a plecat.
Dar Ubi, la fel ca micul Pablo, se adaptează ușor.
Pare hotărât să-și facă un nou prieten mare.
Pe Ubwuzu.
A fost un an greu pentru Ubwuzu,
dar și-a asumat rolul de lider.
Poate că acum o prietenie cu Ubi e tocmai ce-i trebuie.
Gicurasi nu mai e la conducere,
dar are rolul nou de a sprijini un mascul mai tânăr și mai puternic.
Știe multe lucruri și îi va fi de mare ajutor lui Ubwuzu.
Poate că acesta va fi cel mai important rol al vieții lui.
Teta a jucat un rol esențial în trecerea spre un alt lider.
Ei și familiei ei le merge bine.
Puiul ei are aproape doi ani.
E tot mai puternic
și se dezvoltă.
Lui Inyange i-a fost greu.
Și-a pierdut primul pui
și, probabil, acest lucru o va afecta multă vreme.
Dar acum e o membră recunoscută a grupului Pablo
și face parte din ceva ce se află în centrul vieții gorilelor.
Familia.
Grupul Pablo nu e familia perfectă.
Nicio familie nu e.
Dar au făcut față împreună unor vremuri foarte grele.
Acum, norocul pare să-i surâdă grupului Pablo.
La fel și gorilelor ca specie.
Azi sunt peste 600 de gorile de munte
în munții Virunga.
Populația lor s-a dublat de când am fost acolo acum 50 de ani.
E una dintre cele mai reușite povești despre conservare pe care le-am văzut.
Poate că asta se datorează legăturii profunde
pe care oamenii o simt față de gorile.
E o legătură care a rămas cu mine toată viața.
Totul a pornit de la o mică gorilă aparte.
Deși a avut un început dificil,
Pablo a devenit un lider puternic și carismatic.
A rămas devotat familiei lui până la sfârșit.
Acestea sunt unele dintre ultimele imagini cu Pablo.
La 33 de ani,
în timp ce-și apăra grupul de o gorilă rivală,
marele mascul a fost ucis.
N-am să-l uit niciodată.
Nici impactul pe care l-a avut asupra mea.
Întotdeauna am spus
că schimbul unei priviri cu o gorilă e mult mai revelator
decât cu orice alt animal.
Susțin asta în continuare. Așa stau lucrurile.
Subtitrarea: Dora Șereș